Det meste af inventaret er af nyere dato, med undtagelse af døbefonten, som er fremstillet på [[Gotland]] i senromansk tid. Alteret blev genopmuret i [[1854]] og prydes af en altertavle fra [[1876]] udført af C. Chr. Andersen, som forestiller ''Kristus og den kanaanæiske kvinde''. Tæppet omkring alteret er broderet af fem lokale damer i 1991. Prædikestolen er udført af snedker Anders Jensen i [[1845]], og er forholdsvis enkel. Dens lydhimmel er lidt respektløst blevet sammenlignet med en lampeskærm. Orglet er fra 1968 og bygget af [[Frobenius Orgelbyggeri|Th. Frobenius & Sønner]]. Det har syv stemmer på ét manual og pedal. Skibsmodellen er skænket til kirken i [[1992]] af Holger Jensen, St. Gadegård.
Bygninger,_konstruktioner_og_anlæg